КIуэкIуэ Юрий Къэбэрдей-Балъкъэрым и ухуакIуэхэмрэ IэнатIэм и ветеранхэмрэ я махуэшхуэмкIэ ехъуэхъуащ
КIуэкIуэ Юрий инстаграмым щиIэ напэкIуэцIым республикэм и ухуакIуэхэмрэ IэнатIэм и ветеранхэмрэ я махуэмкIэ щехъуэхъуащ.
«Къэбэрдей-Балъкъэрым ухуэныгъэмкIэ и комплексым и лэжьакIуэхэу пщIэ зыхуэсщIхэ! Ухуа-кIуэм и махуэмкIэ си гуапэу сынывохъуэхъу икIи фIыщIэ фхузощI фи къару фемыблэжу лэжьыгъэм фызэрыпэрытым, республикэм и социально-экономикэ зыужьыныгъэм куэд зэрыхэфщIыхьым папщIэ. Фэ фи фIыщIэкIэ ди къалэхэмрэ къуажэхэмрэ къощIэрэщIэж, иджырей инфраструктурэр зэтоувэ.
Хэхауэ фIыщIэ яхузощI зи щIэныгъэмрэ IэщIагъэ куумрэ ухуакIуэхэм я иджырей щIэблэр хуэзыущий ветеранхэм.
Республикэм и унафэщIхэр ухуэныгъэмкIэ индустрием адэкIи зыхуей псомкIи дэIэпыкъунущ, абы зэпымыууэ зиужьын папщIэ зыхуеину Iэмалхэр къызэрагъэпэщынущ.
Узыншагъэ, насып, ефIэкIуэныгъэ фиIэну, фызыпэрыт IэнатIэм ехъулIэныгъэщIэхэр къыщыфхьыну си гуапэщ», — къыщыгъэлъэгъуащ хъуэхъум.
КъБР-м и Iэтащхьэмрэ
Правительствэмрэ я пресс-IуэхущIапIэ.
